حدیث نبوی میں ان کا پایہ بہت بلند تھا،اس کی تحصیل انھوں نے کبار ائمہ سے کی تھی ، اس وقت کبار تابعین کی مجلسیں اجڑتی جارہی تھیں ، لیکن پھر بھی سلیمان الاعمش اور ہشام بن عروہ جیسے علما علم و فضل کی قندیلیں فروزاں کیے موجود تھے ، حسین الجعفی نے ان سے پوری طرح کسبِ ضو کیا ،بالخصوص زائدۃ ان کے دولت کدہ پر خود تشریف لاتے اور حدیث بیان کیا کرتے،اسی بنا پر شیخ مذکور سے سب سے زیادہ روایت کرنے کا شرف حسین ہی کو حاصل ہے ۔
Entity: ہشام بن عروہ — Type: /person